Kur iškeliauja pasakos

„Kur iškeliauja pasakos“ – 1973 m. Lietuvos kino studijoje sukurtas meninis filmas jaunimui L. Jacinevičiaus apysakos „Rūgštynių laukas“ motyvais. Drama. Spalvotas, plačiaekranis. Filmo trukmė – 80 min.

Kūrybinė grupė 
 Scenarijaus autorius – Leonidas Jacinevičius
 Režisierius statytojas – Algirdas Dausa
 Kompozitorius – Feliksas Bajoras
 Dainos teksto autorius – Justinas Marcinkevičius
 Dirigentas – Aloyzas Končius
 Operatorius statytojas – Jonas Tomaševičius
 Montažo režisierė – B. Pinaitytė
 Dailininkė statytoja – Filomena Linčiūtė-Vaitiekūnienė

Vaidina 
 Ingrida Kilšauskaitė – Irma
 Algis Kybartas – Gediminas
 Gražina Urbonaitė – Gedimino motina
 Sigitas Račkys – Edmundas
 Arūnas Storpirštis – Arnas
 Viktoras Valašinas – Rokas
 Algirdas Šemeškevičius – meistras Gelažius
 Jonas Pakulis – Šurka
 Vytautas Rumšas – būgnininkas
 Gintautas Ūzas – konkurentas šokiuose
 Kęstutis Paulavičius – muzikantas piknike
 taip pat Feliksas Einas, Vytautas Grigolis, Eugenijus Ignatavičius, Eduardas Kunavičius, Vanda Lietuvaitytė, Vytautas Petruškevičius, Danutė Strakšytė, Irena Žitkutė, Rasa Kirkilionytė ir kiti.

Siužetas 
Režisieriaus Algirdo Dausos filmas pasakoja mokyklos romantikų ketveriukės – Gedo, Edmos, Arno ir Irmos – istoriją. Dabar jie – nebe vaikai, bet dar ir nesuaugę. Irma (akt. Ingrida Kilšauskaitė) dirba laborante, Edmundas (akt. Sigitas Račkys) groja ansamblyje, Arnas (akt. Arūnas Storpirštis) filmuoja reklamą televizijai, o Gediminas (akt. Algis Kybartas) – gamyklos tekintojas. Čia jie patiria pirmuosius konfliktus, pirmąją (ne)laimingą meilę, pirmąsias gyvenimo pamokas.

Kur iškeliauja pasakos